แรงขายบิ๊กแคป กด SET เช้าไหลต่อ 10 จุด
SET เช้าไหลต่อ 10 จุด รับแรงขายหุ้นบิ๊กแคป รวมถึงกังวลความไม่แน่นอนจัดตั้งรัฐบาลใหม่ รวมทิศทางดอกเบี้ยเฟด และการเจรจาเพดานหนี้สหรัฐ 
SET เช้าไหลต่อ 10 จุด รับแรงขายหุ้นบิ๊กแคป กังวลความไม่แน่นอนจัดตั้งรัฐบาลใหม่ รวมทิศทางดอกเบี้ยเฟด และการเจรจาเพดานหนี้สหรัฐ
17 พ.ค. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 10:46 น. อยู่ที่ 1,530.78 จุด ลดลง 10.11 จุด หรือ 0.66% สูงสุดที่ 1,543.63 จุด ต่ำสุดที่ 1,529.88 จุด มูลค่าการซื้อขาย 17,565.25 ล้านบาท 
โดยตลาดหุ้นไทยเช้านี้ร่วงลงไปกว่า 10 จุด หลังจากบริษัทจดทะเบียนสิ้นสุดการประกาศผลประกอบการไตรมาส 1/66 ไปแล้ว ขณะที่ปัจจัยทั้งในประเทศและต่างประเทศยังมีความไม่แน่นอน ทั้งการจัดตั้งรัฐบาลใหม่ที่นำโดยพรรคก้าวไกล ซึ่งยังไม่รู้ว่าจะผ่านด่าน 250 ส.ว.ไปได่อย่างไร และการขยายเพดานหนี้สหรัฐ
ด้าน บล.อินโนเวสท์ เอกซ์ ประเมิน SET ยังถูกกดดันจากความไม่แน่นอนต่างๆ ได้แก่ 1) ปัจจัยการเมืองในประเทศ 2) ทิศทางดอกเบี้ยเฟด หลังเจ้าหน้าที่ระดับสูงกล่าวยังไม่ลดดอกเบี้ย และมีโอกาสขึ้นได้ หากเงินเฟ้อยังสูง และ 3) การเจรจาเพดานหนี้สหรัฐ
ด้านแนวโน้มดัชนี กรอบบนถูกจำกัดที่แนวต้าน 1550-1560 จุด ส่วนกรอบล่างอยู่ที่ 1533 จุด หากต่ำกว่าเป็นลบต่อ และมีแนวรับถัดไปที่ 1523 จุด
 